Herrie oor f-woord in parlementDie parlementsgebou in Kaapstad Foto: World Elections Thoko Didiza, voorsitter van die Nasionale Vergadering, het onderneem om ŉ beweerde dreigement van geweld en vloekery deur die adjunkminister van handel en nywerheid te ondersoek tydens ŉ debat in die parlement oor pres. Jacob Zuma se begrotingstoespraak. John Steenhuisen, hoofsweep van die DA, het Didiza op adjunkminister Mzwandile Masina se beweerde uitlatings gewys, en gesê hy het die woorde, “Ek sal jou opf**”, met sy mond gevorm vir DA-LP Geordin Hill-Lewis. Didiza het gesê sy het nie gehoor hoe Masina dit sê nie en kan nie dadelik ŉ uitspraak lewer nie. “Dit is baie ernstige bewerings,” het sy gesê. “Ek sal ondersoek instel.” Masina, sameroeper van die ANC-jeugliga, het in 2013 glo tydens ŉ perskonferensie gesê, “Dit is tyd dat hy wegf** [f*** off]”, met verwysing na Irvin Jim, algemene sekretaris van die National Union of Metalworkers of South Africa. Die ANC-jeugliga het later verduidelik hy het bedoel “fork off”. Die ANC-jeugliga het verlede jaar probeer om homself van ŉ plasing deur Masina op die sosialemedia-platform Instagram te distansieer nadat hy ŉ foto opgelaai het waarin hy die voormalige adjunkminister van gesondheid, Nozizwe Madlala-Routledge, ŉ “hoer” genoem het.